paragraph_text: Lipa je debitirala na Igrama u Los Angelesu 1984 pobjedom u dvojcu na pariće, sa svega 19 godina. Svijet je s posebnom pažnjom ispratio ovaj nastup s obzirom na to da je Rumunjska bila jedna od rijetkih zemalja tzv. istočnog bloka koja je odbila bojkotirati Igre u LA-u kao što su to te godine učinili SSSR i većina ostalih članica Varšavskog pakta. Posljednje zlato u nizu je došlo na Igrama u Ateni 2004 u disciplini osmerca. Radi se o veslačici koja je jedina u povijesti veslanja bila olimpijska pobjednica u dvije najparadnije veslačke discipline: samcu i osmercu. Također, impresionira činjenica da je osvajala medalje u velikom broju disicplina, veslajući kako rimen discipline (gdje svaka veslačica ima samo jedno veslo) tako i skul (gdje svaka veslačica ima dva vesla) čime je demonstrirala svoju vrhunsku tehniku i svestranost.